Þetta eru að sjálfsögðu afar erfið mál og raunverulegar áskoranir sem kerfið stendur frammi fyrir og mikilvægt er að fjalla um þau með gagnrýnum hætti í fjölmiðlum en það skiptir líka máli hvernig það er gert . Öll viljum við geta gengið að því vísu að þjónustan sé góð og að hún sé örugg og aðgengileg öllum sem á henni þurfa að halda . Algengt er orðið að bæði lýsingar frá sjúklinga og sögur aðstandenda af heilbrigðiskerfinu séu birtar á netinu , þær lýsingar snúast oft um óánægju um samskipti við heilbrigðisstarfsfólk . Magnús ítrekar því ábyrgð fjölmiðla þegar fjallað er um mál einstakra sjúklinga í fjölmiðlum þar sem slík mál eru oft mjög viðkvæm og flókin . „ Það er ekki hægt að útkljá mál ef aðeins önnur hlið málsins er rædd og hætt er við að umræður í fjölmiðlum verði mjög tilfinningahlaðnar og einkennist af „ upphrópunum “ og „ gífuryrðum “ . Magnús óskar því eftir því að ritstjórar og ábyrgðarmenn helstu fjölmiðla landsins setjist niður með forsvarsmönnum heilbrigðiskerfisins og ræði hreinskilnislega um hvernig best sé að fjalla um heilbrigðismál . Hann segir að það sé þjónustu til framdráttar og komi í veg fyrir „ að lýsingar sem oft eru settar fram í mikilli reiði og geðshræringu séu gerðar að frétta efni í fjölmiðlum . “ Ásamt því bendar hann á mikilvægi þess að til staðar sé vettvangur innan kerfisins þar sem heilbrigðisstarfsmenn sem eru aðilar að málum sem rata í fjölmiðla hafi stað til þess að ræða málin og geta jafnframt fengið viðeigandi stuðning þegar þeir sitji undir alvarlegum ásökunum í fjölmiðlum . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .